Diari Oficial de la Generalitat Valenciana


Sumari del DOGV 5262, del 19-05-2006 (2006/4877)

Convocatòria per a proveir en propietat, mitjançant oposició lliure, 13 places de bomber, vacants en la plantilla de funcionaris d'aquest Ajuntament, enquadrades en el grup D, pertanyent a l'escala d'administració especial, subescala serveis especials, classe extinció d'incendis.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5262

Data del DOGV
:   19-05-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/4877


Data del document
:   10-04-2006

Organisme emissor
:   Ajuntament de Castelló de la Plana

Tipus de document
:   Convocatòria

Descriptors 

:   * Castelló de la Plana
    * concurs administratiu
    * personal de serveis
    * administració local
    * protecció civil

Convocatòria per a proveir en propietat, mitjançant oposició lliure, 13 places de bomber, vacants en la plantilla de funcionaris d'aquest Ajuntament, enquadrades en el grup D, pertanyent a l'escala d'administració especial, subescala serveis especials, classe extinció d'incendis. [2006/A4877]  
La Junta de Govern Local, en la sessió duta a terme el dia 10 de març de 2006, va adoptar entre altres l'acord de convocar, per a la seua provisió en propietat, 13 places de bomber, de conformitat amb l'oferta d'ocupació pública per a l'exercici 2005 i 2006 d'aquest Ajuntament.  
Nombre de places: 13. El nombre de places es podrà incrementar amb les places que queden vacants per promoció de funcionaris d'aquesta a una altra categoria, amb l'adopció prèvia de les resolucions administratives pertinents per a això.  
Forma de selecció: oposició lliure.  
Bases: regiran les publicades íntegrament en el Butlletí Oficial de la Província número 41 de data 6 d'abril de 2006.  
Drets d'examen: 50 euros (compte denominació: Oposicions i concursos Ajuntament de Castelló de la Plana, entitat Bancaixa, número 2077 0580 42 1336554521).  
Ordre d'actuació: l'ordre d'actuació dels opositors començarà per aquell el primer cognom del qual comence per la lletra P, segons el que estableix la Resolució de la Conselleria de Justícia i Administracions Públiques de data 13 d'abril de 2005, i continuarà per ordre alfabètic.  
Participants: els qui desitgen participar en les corresponents proves selectives hauran de sol·licitar-ho mitjançant el model general d'instància, dirigida a l'alcalde en la Secretaria d'aquest Ajuntament (Registre General), i hauran d'adjuntar-hi resguard justificatiu d'haver pagat els drets d'examen. Si el pagament s'efectua mitjançant gir postal o telegràfic, es consignarà el número de gir.  
Per a ser admesos i prendre part en les proves selectives, a més de les seues circumstàncies personals, els sol·licitants hauran de manifestar en les instàncies que reuneixen tots i cadascun dels requisits exigits, referits sempre a la data d'expiració del termini assenyalat per a la presentació d'instàncies.  
Termini: el termini de presentació de sol·licituds serà de 20 dies naturals comptadors a partir de l'endemà de la publicació d'aquest anunci en el Boletín Oficial del Estado.  
Els successius anuncis es publicaran en el Butlletí Oficial de la Província de Castelló i en el tauler d'anuncis d'aquest Ajuntament, d'acord amb la legislació aplicable.  
Castelló de la Plana, 10 d'abril de 2006.. L'alcalde: Alberto Fabra Part.